CELEX: 32022D0635
Language: ro
Date: 2022-04-13 00:00:00
Title: Decizia (PESC) 2022/635 a Consiliului din 13 aprilie 2022 de modificare a Deciziei (PESC) 2017/1869 privind misiunea Uniunii Europene de consiliere în sprijinul reformei sectorului de securitate din Irak (EUAM Irak)

19.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 117/32
               
            
         DECIZIA (PESC) 2022/635 A CONSILIULUI
         din 13 aprilie 2022
         de modificare a Deciziei (PESC) 2017/1869 privind misiunea Uniunii Europene de consiliere în sprijinul reformei sectorului de securitate din Irak (EUAM Irak)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 16 octombrie 2017, Consiliul a adoptat Decizia (PESC) 2017/1869 (1) prin care s-a instituit misiunea Uniunii Europene de consiliere în sprijinul reformei sectorului de securitate din Irak (EUAM Irak).
                  
               
                     (2)
                  
                  
                     La 7 aprilie 2020, Consiliul a adoptat Decizia (PESC) 2020/513 (2), prin care a modificat mandatul EUAM Irak și l-a prelungit până la 30 aprilie 2022.
                  
               
                     (3)
                  
                  
                     În urma revizuirii strategice a EUAM Irak, Comitetul politic și de securitate a recomandat modificarea și prelungirea mandatului EUAM Irak până la 30 aprilie 2024.
                  
               
                     (4)
                  
                  
                     Prin urmare, Decizia (PESC) 2017/1869 ar trebui modificată în consecință.
                  
               
                     (5)
                  
                  
                     EUAM Irak se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii astfel cum se prevede la articolul 21 din Tratatul privind Uniunea Europeană,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2017/1869 se modifică după cum urmează:
            
                        1.
                     
                     
                        Articolul 2 se înlocuiește cu următorul text:
                        
                           „Articolul 2
                           Obiective
                           Obiectivele strategice ale EUAM Irak sunt următoarele:
                           
                                       1.
                                    
                                    
                                       să ofere consiliere strategică și cunoștințe de specialitate autorităților irakiene cu privire la aspectele civile ale reformelor sectorului de securitate, inclusiv strategia națională de securitate, strategiile naționale asociate și alte priorități în materie de securitate națională;
                                    
                                 
                                       2.
                                    
                                    
                                       să analizeze, să evalueze și să identifice oportunități pentru o implicare suplimentară a Uniunii la nivel național, regional și provincial în sprijinul nevoilor reformei sectorului de securitate civilă;
                                    
                                 
                                       3.
                                    
                                    
                                       împreună cu delegația Uniunii, să informeze și să faciliteze activitatea Uniunii și a statelor membre de sprijinire a planificării și punerii în aplicare în domeniul reformei sectorului de securitate civilă, asigurând coerența acțiunilor Uniunii.”
                                    
                                 
                     
                  
                        2.
                     
                     
                        La articolul 14 alineatul (1), se introduce următorul text după a treia teză:
                        „Valoarea de referință financiară destinată acoperirii cheltuielilor aferente EUAM Irak pentru perioada 1 mai 2022-30 aprilie 2024 este de 70 056 766,51 EUR.”
                     
                  
                        3.
                     
                     
                        La articolul 17, a doua teză se înlocuiește cu următorul text:
                        „Se aplică până la 30 aprilie 2024.”
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 13 aprilie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia (PESC) 2017/1869 a Consiliului din 16 octombrie 2017 privind misiunea Uniunii Europene de consiliere în sprijinul reformei sectorului de securitate din Irak (EUAM Irak) (JO L 266, 17.10.2017, p. 12).
         
            (2)  Decizia (PESC) 2020/513 a Consiliului din 7 aprilie 2020 de modificare a Deciziei (PESC) 2017/1869 privind misiunea Uniunii Europene de consiliere în sprijinul reformei sectorului de securitate din Irak (EUAM Irak) (JO L 113, 8.4.2020, p. 38).